Týždenný plán práce -  od 29.04.2024-do 03.05.2024
Rozvojoví pracovníci pre bývanie sa rozhodli zapojiť do jarného upratovania v lokalite Rudňany 359, 376 spolu s aktivistami a dobrovoľníkmi. Našim  cieľom je naučiť ľudí, ako správne triediť odpad, hovoriť o dôležitosti čistej a zdravej prírody a informovať ich o možných chorobách, ktoré môžu vzniknúť z nedostatočne spravovaného odpadu. S nimi máme pripravené odpadové vrecia a spoločne sa púšťame do upratovania.

Je pre nás dôležité, aby sme sa všetci zapojili a uvedomili si, aký vplyv máme na životné prostredie. Snažíme sa ukázať, že aj malé kroky môžu mať veľký vplyv, a že sa oplatí spolupracovať pre lepšiu budúcnosť. Veríme, že spoločne dokážeme vyčistiť kopec odpadu či už pri verejných cestách okolo chatrč popri lese aj okolo kontajnerov a urobiť z nich  príjemné miesto na bývanie pre nás všetkých. Ďakujeme všetkým, ktorí sa zapojili a pomáhajú nám v našom úsilí.
